Coba ceritain soal Aliran kawalan dalam bahasa melayu

Dalam sains komputer, aliran kawalan (juga struktur kawalan) ialah susunan pernyataan individu, arahan atau panggilan fungsi bagi atur cara imperatif yang dilaksanakan atau dinilai. Penekanan pada aliran kawalan eksplisit membezakan bahasa pengaturcaraan imperatif daripada bahasa pengaturcaraan deklaratif.

Dalam bahasa pengaturcaraan imperatif, pernyataan aliran kawalan ialah pernyataan yang menghasilkan pilihan dibuat terhadap dua atau lebih laluan untuk diikuti. Bagi bahasa fungsian yang tidak ketat, fungsi dan binaan bahasa wujud untuk mencapai hasil yang sama, tetapi ia biasanya tidak dipanggil sebagaii penyataan aliran kawalan.

Satu set pernyataan pula secara amnya distrukturkan sebagai blok, yang selain daripada pengelompokan, juga mentakrifkan skop leksikal.

Gangguan dan isyarat ialah mekanisme peringkat rendah yang boleh mengubah aliran kawalan dengan cara yang serupa dengan subrutin, tetapi biasanya berlaku sebagai tindak balas kepada beberapa rangsangan atau peristiwa luaran (yang boleh berlaku secara tidak segerak), dan bukannya pelaksanaan aliran kawalan pada talian.

Pada peringkat bahasa mesin atau bahasa himpunan, arahan aliran kawalan biasanya berfungsi dengan mengubah pembilang program. Bagi sesetengah unit pemprosesan pusat (CPU), satu-satunya arahan aliran kawalan yang tersedia ialah arahan cabang bersyarat atau tidak bersyarat, juga dipanggil "lompatan".